- Hindi News
- National
- सवाल सिर्फ फसलें नष्ट हो रहे, उगाने वाले कौन? एसपी पता लगा रहे हैं, अभी प्रमाण नहीं मिला है
सवाल- सिर्फ फसलें नष्ट हो रहे, उगाने वाले कौन? एसपी- पता लगा रहे हैं, अभी प्रमाण नहीं मिला है
जिलेके खूंटी, मुरहू अड़की थाना क्षेत्र के विभिन्न गांवों में बुधवार को फिर 45 एकड़ में लगी पोस्ते की फसल नष्ट की गई। इसके साथ ही जिले में 27 दिनों के अंदर 1053 एकड़ में लगी पोस्ते की फसल नष्ट की जा चुकी है। खूंटी एसपी अश्विनी कुमार सिन्हा ने बुधवार को बताया कि 31 जनवरी को पोस्ते की खेती के खिलाफ अभियान की शुरुआत की गई थी, जो अब तक जारी है। उन्होंने कहा कि पोस्ते की खेती को लेकर जिले के विभिन्न थानों में पांच मामले दर्ज किए गए हैं। एसपी से पूछा गया कि सिर्फ फसलें नष्ट करते हैं, उगाने वाले कौन हैं?
इसका जवाब देते हुए उन्होंने कहा कि पुलिस अपने तरीके से अनुसंधान कर रही है। इसके पीछे जो लोग शामिल होंगे, पहचान कर कड़ी कार्रवाई की जाएगी। नक्सली कनेक्शन के संबंध में कहा कि अभी तक इसका पुख्ता प्रमाण नहीं मिला है। उन्होंने कहा कि पुलिस इस बात का पता लगा रही है कि खेती को बढ़ावा देने में किसका हाथ है।
एसपी ने बताया कि अब तक राज्य में अफीम की खेती को लेकर सबसे अधिक खूंटी जिले में पांच मामले दर्ज किए गए हैं। सरायकेला-खरसावां और रांची जिले में तीन-तीन मामले दर्ज किए गए हैं। खूंटी थाने में तीन, मुरहू में एक और अड़की थाना में एनडीपीएस एक्ट के तहत एक मामले दर्ज किए गए हैं। खूंटी थाना में दर्ज अलग-अलग मामले में सनिका (मारंगहदा निवासी), जोटो मुंडा, अर्जुन मुंडा और पांडू मुंडा को (सभी सोदाग निवासी) अभियुक्त बनाए गए हैं। मुरहू में सांडे मुंडा (गुडूगुडू) और घनश्याम (जोजोहातू), जबकि अड़की थाना में एक मात्र बारूहातू के रतन मुंडा के खिलाफ मामला दर्ज है। एसपी ने बताया कि सोदाग में अफीम की खेती नष्ट करने में ग्रामीण रोकने का प्रयास किए थे।
रांची | पोस्तेकी खेती नष्ट करने के लिए दो मार्च से तीन दिनों तक विशेष अभियान चलाने का निर्देश डीआईजी अमोलवेणुकांत होमकर ने दिया। उन्होंने बुधवार को रांची के ग्रामीण एसपी राजकुमार लकड़ा और खूंटी के एसपी अश्विन कुमार सिन्हा के साथ बैठक की। कहा कि बेहतर काम करने वाले पुलिसकर्मियों को पुरस्कृत किया जाएगा। वहीं, पोस्ते की खेती करने में मददगारों को पहचानकर ठोस कार्रवाई करने का आदेश दिया। डीआईजी ने पोस्ते की खेती की रोकथाम और आम लोगों को जागरूक करने के लिए नुक्कड़ नाटक और समाचार पत्र के माध्यम से प्रचार-प्रसार करने का आदेश दिया है।
पुलिस कार्रवाई के बावजूद अब भी क्षेत्र में करीब 3000 एकड़ में पोस्ते की फसल लहलहा रही है। मुरहू से लेकर सैको गांव तक तजना नदी के दोनों किनारे पर पोस्ते की खेती है। जीवरी के अलावा मुरहू के गांवों के लोग 8-10 साल से अफीम की खेती कर रहे हैं। कुछ ग्रामीणों ने बताया कि ठोस कार्रवाई नहीं होने से खेती बढ़ रही है। एक अनुमान के मुताबिक एक एकड़ में लगभग पांच किलो अफीम तैयार होता है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva